姚焯菲返新西蘭讀書 要呢個時候先諗拍拖
2024年04月27日 20:23
東網電視
更多新聞短片
《聲夢》歌手姚焯菲(Chantel)今日(27日)出席商場活動,獻唱新歌《Dreamscape》及《初心小島》,她透露今晚便要離港返回新西蘭,問到今次在港逗留兩星期中最開心的事,她說:「見到粉絲當然好開心,另一件開心事係我錄咗一首新歌,係慘情歌,比我預期錄得好同投入到首歌,預計7月會推出。(你靠自身經歷投入?)冇,我都睇好多愛情片,同埋要靠少少幻想,要諗啲好慘情嘅嘢。」問可會渴望愛情,她坦言今年沒有,因為整個腦也是讀書:「但如果冇都係大問題,我希望讀好書先,入大學再諗。」
至於回港期間可有跟After Class成員見面?她坦言只見了炎明熹,因鍾柔美及詹天文要考DSE,所以不便打擾她們:「萬一因為我而溫唔掂點算,溫書最重要係專心,而且我知道佢哋溫書時係會匿埋,唔會睇電話,當然我都有傳短訊叫佢哋加油。」另外,提到《聲夢》成員冼靖峰所屬的新男團LOONG 9,首個公開活動臨時取消,問到會否為對方感可惜?她稱不知情,相信對方也要等公司安排。